Document ID: 32014R0752

REGULAMENTUL (UE) NR. 752/2014 AL COMISIEI
din 24 iunie 2014
de înlocuire a anexei I la Regulamentul (CE) nr. 396/2005 al Parlamentului European și al Consiliului
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (1), în special articolul 4,
întrucât:
(1)
Produsele de origine vegetală și animală cărora li se aplică conținuturile maxime de reziduuri de pesticide („CMR”) stabilite în Regulamentul (CE) nr. 396/2005, sub rezerva dispozițiilor din respectivul regulament, sunt enumerate în anexa I la regulamentul respectiv.
(1)
Ar trebui ca în anexa I la regulamentul menționat să se furnizeze informații suplimentare în ceea ce privește produsele în cauză, în special cu privire la sinonimele utilizate pentru a desemna produsele și denumirile științifice ale speciilor de la care provin produsele.
(2)
Din motive de claritate, structura anexei I la Regulamentul (CE) nr. 396/2005 ar trebui să fie modificată împărțind anexa respectivă în două părți. În prima parte ar trebui să figureze produsele de origine vegetală și animală cărora li se aplică CMR, în timp ce partea a doua ar trebui să conțină lista celorlalte produse cărora li se aplică aceleași CMR, după cum se menționează la articolul 2 alineatul (1) din Regulamentul (CE) nr. 396/2005.
(3)
Având în vedere posibilitatea stabilirii în viitor a unor CMR pentru produsele alimentare transformate, după cum se menționează la articolul 20 din Regulamentul (CE) nr. 396/2005, ar trebui adăugată o nouă rubrică la partea A din anexa I la respectivul regulament care să cuprindă aceste produse.
(4)
Ca urmare a noii structuri a anexei I la Regulamentul (CE) nr. 396/2005, notele de subsol din anexa menționată ar trebui să fie adaptate și, în cazul în care este necesar, eliminate, pentru a se evita redundanța.
(5)
Partenerii comerciali ai Uniunii au fost consultați prin intermediul Organizației Mondiale a Comerțului, iar observațiile lor au fost luate în considerare.
(6)
Prin urmare, Regulamentul (CE) nr. 396/2005 ar trebui modificat în consecință.
(7)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 396/2005 se înlocuiește cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 1 ianuarie 2015.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 iunie 2014.

Labels: 0
17
20
6